Diari Oficial de la Generalitat Valenciana


Sumari del DOGV 3094, del 07-10-1997 (1997/10676)

ACORD de 28 de juliol de 1997, de la Comissió Territorial d'Urbanisme d'Alacant, que fa referència al Pla Especial d'Infrastructures de Sanejament a Moraira-Teulada, promogut per la Conselleria d'Obres Públiques, Urbanisme i Transports.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3094

Data del DOGV
:   07-10-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/10469


Data del document
:   28-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3335 ACORD de 28 de juliol de 1997, de la Comissió Territorial d'Urbanisme d'Alacant, que fa referència al Pla Especial d'Infrastructures de Sanejament a Moraira-Teulada, promogut per la Conselleria d'Obres Públiques, Urbanisme i Transports. [97/C10368]
  
La Comissió Territorial d'Urbanisme, en la sessió celebrada el dia 28 de juliol de 1997, va adoptar l'acord següent:
  
"Vist l'expedient de referència i basant-nos en els següents:
  
Antecedents de fet
  
Primer
  
El sotssecretari d'Obres Públiques de la Conselleria d'Obres Públiques, Urbanisme i Transports, el dia 30 de gener de 1997, va aprovar provisionalment l'expedient, després de complir els tràmits d'exposició pública, per mitjà d'anuncis, en el Diari Oficial de la Generalitat Valenciana, de 12 de febrer de 1997, Butlletí Oficial de l'Estat, de 13 de febrer de 1997, i en un dels diaris de major difusió provincial l'11 de febrer de 1997. No s'han presentat al·legacions.
  
Segon
  
La documentació està integrada per memòria informativa i justificativa i plànols d'informació i ordenació.
  
Tercer
  
El pla especial proposat té per objecte indicar la reserva de terrenys per a la xarxa de sanejament de la zona sud del terme de Teulada, formada per col·lectors, estació depuradora d'aigües residuals i ampliació de l'emissari submarí. La necessitat de redactar un pla especial d'infrastructures que resolguera el sanejament de la zona sud del terme, s'indicava en diverses parts de la memòria del Pla General d'Ordenació Urbana i, en concret, en l'annex, punt A.3.r.
  
Quart
  
La realització de qualsevol obra pública, com és el projecte per al qual es redacta aquest pla especial, exigeix verificar-ne, prèviament, la compatibilitat amb l'ordenació urbanística i territorial. El projecte de sanejament proposat modifica el planejament, per la qual cosa es redacta aquest pla especial per a completar els documents corresponents del planejament general.
  
Cinqué
  
Consten en l'expedient els següents informes sectorials:
  
- Informe favorable del municipi de Teulada
  
- Estimació d'impacte ambiental acceptable de 31 d'octubre de 1995 al projecte de sanejament, ampliació d'emissari submarí i plec de bases tècniques de l'estació depuradora d'aigües residuals (EDAR) de Moraira-Teulada.
  
Consideracions tecnicojurídiques
  
Primera
  
La tramitació efectuada fins ara per l'administració promotora és suficient d'acord amb els articles 38 i 39, per remissió del 43.1 de la Llei Reguladora de l'Activitat Urbanística.
  
Segona
  
La documentació tècnica presentada es considera suficient per al tràmit d'aprovació definitiva. Els documents es redacten amb igual detall o més que el planejament que completen i modifiquen (art. 24 LRAU).
  
Tercera
  
El pla especial proposat compleix els fins indicats en els articles 12.E) i 24 de la Llei Reguladora de l'Activitat Urbanística i està elaborat i promogut per la Generalitat Valenciana, i compleix el que indica l'article 37 de la Llei Reguladora de l'Activitat Urbanística, atés que és necessari establir noves determinacions en l'ordenació urbanística vigent per a poder exercir les respectives competències sectorials.
  
Quarta
  
La Comissió Territorial d'Urbanisme és l'òrgan competent per a l'adopció d'aquest acord a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístiques, de la Generalitat Valenciana, aprovat pel Decret 77/1996, de 16 d'abril del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
1. Aprovar definitivament el Pla Especial d'Infrastructures de Sanejament a Moraira-Teulada.
  
2. Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor, de conformitat amb el que estableixen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document no té normes urbanístiques.
  
Contra aquest acord, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 a 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell."